太平府_(廣西省)

太平府 ， 雅稱龍州 ， 明清時代廣西省的一個府 ， 位於今廣西壯族自治區西南部 ， 相當於今崇左市一帶 。 包含了江州區 、 龍州縣 、 天等縣東 、 大新縣東 、 隆安縣西等地域 。 在清代 ， 廣西省的太平府屬於太平思順道治所 。 新太協左營駐防副將駐 。 明洪武二年爲府 ， 領州十七 ， 縣三 。 順治初 ， 因明舊 。 雍正三年 ， 置上龍 、 下龍二土司 。 七年 ， 廢下龍司 ， 置龍州廳 。 十年 ， 改思明土府爲土思州 ， 並所屬下石西土州來屬 。 十一年 ， 改思明州爲寧明州 ， 置明江廳 ， 兼管上石土州事 ， 降直隸江州爲土州 ， 及所屬羅白縣爲土縣 ， 又降思陵 、 憑祥二直隸爲土州 ， 並來屬 ， 省思城土州入崇善縣 。 光緒十三年 ， 上思州來屬 。 十八年 ， 升上思州爲直隸廳 。 宣統二年 ， 憑祥土司改流官 ， 置憑祥廳 。 舊隸左江道 。 光緒十三年 ， 改隸太平思順道 。 提督駐龍州 ， 督辦邊防 。 光緒十二年由柳州移駐 。 二十九年 ， 改置督辦邊防大臣 。 三十一年廢 。 以太平思順道辦理邊防事務 。